**Tisztelt Polgármester Asszony!**

A Bábolnai Sport Egyesület sikeresen pályázott a Bakonyalja Kisalföld Kapuja Vidékfejlesztési Egyesülethez a VP6-19.2.1.-8-7-21 kódszámú Közösségi célú fejlesztések felhívásra.

A támogatás keretében a pályakarbantartáshoz szükséges fűnyírógép került beszerzésre.

A támogatás utófinanszírozott és az intenzitása 100%. A támogatás összege: 6.999.998,- Ft.

A beszerzés megvalósításához Bábolna Város Önkormányzata 7.000.000,- Ft kölcsönt nyújtott a sportegyesület részére.

A fűnyírógép beszerzése megvalósult és a pályázat sikeres elszámolását követően, a támogatási összeg (6.999.998,- Ft) a sportegyesület számlájára megérkezett.

Az egyesület részére nyújtott kölcsön visszafizetésével kapcsolatban az alábbi kéréssel fordulok a T. Polgármester Asszonyhoz.

A Bábolnai Sport Egyesületnek 2024. évre, a Képviselőtestületi határozatban megítélt támogatásából novemberben 3.000.000,- Ft és decemberben 2.500.000,- Ft esedékes.

Kérem, hogy a visszafizetendő kölcsön összegéből ezt a két összeget, azaz összesen 5.500.000,- Ft-ot visszatarthassuk, valamint a fennmaradó 1.500.000,- Ft összeget egy későbbi támogatás esetére a bankszámlaszámunkon megtarthassuk.

Ezzel a javaslattal jelentős banki költséget takaríthatunk meg mindkét fél részére.

Bízom a kérelmem kedvező elbírálásában.

Tisztelettel:

**Zsidi Sándor**

BSE Ügyvezető